**KONKURS**

**ZA UPIS NA MASTER AKADEMSKE STUDIJE GENERACIJA 2023/2024**

**KULTURA I TURIZAM**

* **U trajanju od dvije godine, 120 ECTS** –

Master akademske studije *Kultura i turizam* se realizuju na Fakultetu za kulturu i turizam Univerziteta Donja Gorica. U pitanju je studijski program koji se fokusira na turizam - sa stanovišta nacionalnog, kulturnog i održivog ekonomskog razvoja. Nastava se realizuje u saradnji sa Univerzitetom u Puli koji ima dugu i uspješnu tradiciju kada je u pitanju realizacija ovog interdisciplinarnog studija.

Master studije su namijenjene kandidatima koji su završili osnovne studije iz oblasti turizma, kulture i kulturnog turizma, ali i kandidatima koji imaju diplomu iz srodnih oblasti, a imaju znanja i afinitete da svoje dalje školovanje nastave na ovom studijskom program.

Nastavni plan i program podrazumijeva simbiozu različitih naučnih i umjetničkih disciplina s ciljem sticanja znanja, vještina i kompetencija koje su neophodne za adekvatnu valorizaciju kako prirodnih ljepota, tako i izuzetne kulturno-istorijske baštine ovog područja, a samim tim i za kontinuirano unapređenje kvaliteta turističke ponude Crne Gore.

Trajanje programa je dvije godine, a nastavu izvode eminentni domaći i međunarodni predavači, kao i brojni stručnjaci i eksperti iz prakse. Više informacija možete dobiti putem e-maila na: [postdiploma.fkt@udg.edu.me](mailto:postdiploma.fkt@udg.edu.me) ili pozivom na broj *+38267109260*.

Prijavljivanje kandidatkinja i kandidata će se obaviti u periodu **od 20.09.2023. do 20.10.2023. godine**.

Prijavni formular je moguće pronaći na: [www.udg.edu.me/fkt/download](http://www.udg.edu.me/fkt/download)

Popunjen prijavni formular šalje se na e-mail adresu [postdiploma.fkt@udg.edu.me](mailto:postdiploma.fkt@udg.edu.me) .

Razgovor sa zainteresovanim kandidatima će se obaviti u terminima o kojima će svi kandidati biti blagovremeno obaviješteni.

**KONKURS**

**ZA UPIS NA MASTER AKADEMSKE STUDIJE GENERACIJA 2023/2024**

**„MEĐUNARODNO HOTELIJERSTVO I MENADŽMENT**

**- U trajanju od dvije godine, 120 ECTS –**

Master akademske studije “Međunarodno hotelijerstvo i menadžment” se realizuju na Fakultetu za kulturu i turizam na studijskom programu *Vatel - Međunarodno hotelijerstvo i menadžment*. Akademski program je osnovan u saradnji sa Azmont Investment grupacijom i Vatel International Business School for Hotel and Tourism Management koja sa preko pedeset škola širom svijeta predstavlja vodeću instituciju iz ove oblasti na svijetu. Vatel grupa trenutno ima 55 škola u 33 zemlje na 4 kontinenta i preko 39 000 alumnista i predstavlja jednu od vodećih visokoobrazovnih institucija u oblasti menadžmenta, turizma i hotelijerstva na svijetu. Kvalitet rada je i zvanično potvrđen 2016. godine dobijanjem nagrade za najbolju školu iz oblasti hotelskog menadžmenta na svijetu. Master studije su prvenstveno namijenjene kandidatima koji su stekli diplomu bachelor na Vatel program Međunarodno hotelijerstvo i menadžment. Osim pomenutih kandidata, pravo upisa imaju i studenti koji imaju bachelor diplomu iz srodnih oblasti, uz obavezno pohađanje Passarelle programa. Program obuhvata po pet sedmica teorijske i praktične nastave uz obavezno polaganje ispita na kraju programa, kao i testiranje nivoa znanja engleskog jezika.

Nastave izvode renomirani predavači i eksperti iz prakse iz zemlje i inostranstva, a program se u potpunosti realizuje na engleskom jeziku. Po završetku master studija, student dobijaju međunarodnu priznatu i prepoznatu Vatel diplomu.

**Univerzitet Donja Gorica, Vatel škola u Crnoj Gori dobila je prestižnu nagradu najbolje škole na nivou Vatel grupe u 2022. godini.**

Prijavljivanje kandidatkinja i kandidata će se obaviti u periodu **od 20.09.2023. do 20.10.2023. godine**.

Prijavni formular je moguće pronaći na: [www.udg.edu.me/fkt/download](http://www.udg.edu.me/fkt/download)

Popunjen prijavni formular šalje se na e-mail adresu [postdiploma.fkt@udg.edu.me](mailto:postdiploma.fkt@udg.edu.me)

Razgovor sa zainteresovanim kandidatima će se obaviti u terminima o kojima će svi kandidati biti blagovremeno obaviješteni.